## **PÁLYÁZATI KIÍRÁS**

**Környe Község Önkormányzata a Nemzeti Kulturális Támogatáskezelővel együttműködve ezennel kiírja a 2024. évre**

**a Bursa Hungarica Felsőoktatási Önkormányzati Ösztöndíjpályázatot**

**felsőoktatási hallgatók számára**

**a 2023/2024. tanév második és a 2024/2025. tanév első félévére vonatkozóan**

A pályázatra azok **az önkormányzat területén állandó lakóhellyel rendelkező,** **hátrányos szociális helyzetű** **felsőoktatási hallgatók** jelentkezhetnek, akik **a képzésre vonatkozó keretidőn belül, teljes idejű (nappali tagozatos)** felsőfokú alapképzésben, mesterképzésben, egységes, osztatlan képzésben, felsőfokú szakképzésben folytatják tanulmányaikat.

Az ösztöndíj időtartama 10 hónap, azaz két egymást követő tanulmányi félév.

**A pályázatot az állandó lakóhely szerint illetékes települési önkormányzat Polgármesteri Hivatalánál az EPER-BURSA rendszerben regisztrált és kinyomtatott pályázati űrlapon, a pályázó által aláírva, egy példányban kell benyújtani.**

**A pályázat benyújtási határideje: 2023. november 3.**

**A pályázat kötelező mellékletei:**

**1. A felsőoktatási intézmény által kitöltött eredeti hallgatói jogviszony-igazolás a 2023/2024. tanév első félévéről.**

**2. Igazolás a pályázó és a vele egy háztartásban élők egy főre jutó havi nettó jövedelméről.**

**A pályázati űrlap csak a fent meghatározott kötelező mellékletekkel együttesen érvényes, valamely melléklet hiányában a pályázat formai hibásnak minősül.**

A települési önkormányzat Szociális– és Egészségügyi Bizottsága 2023. december 5-ig bírálja el a beérkezett pályázatokat:

**A települési önkormányzat 2023. december 6-án a Polgármesteri Hivatal hirdetőtábláján nyilvánosságra hozza az általa nyújtott támogatások adatait, döntéséről a pályázókat az EPER-Bursa rendszeren keresztül elektronikusan értesíti.**

**Részletes kiírás:** [www.nktk.hu](http://www.nktk.hu) (EPER-BURSA)